
	[bookmark: nev]BORSOS MÁTÉ
Biológus
MSc, 1. félév
Eötvös Loránd Tudományegyetem
Természettudományi Kar
	






Témavezető:
	Kikue Tachibana-Konwalski
tudományos főmunkatárs  ,  Institute of Molecular Biotechnology of the Austrian Academy of Sciences (IMBA) 




Egy új Rec8 mutáns karakterizálása: felgyorsított reproduktív öregedés modell?

Meiózis során a megfelelő kromoszóma szegregáció elengedhetetlen folyamat, hiányában aneuploid ivarsejtek képződhetnek. Ha ezek a sejtek részt vesznek a megtermékenyítésben, akkor a keletkező embriók legtöbbször még az anyaméhben elpusztulnak, vagy problémás utódok születnek. Ez utóbbinak jó példája a Down-szindróma, melyről az is ismert, hogy kialakulásának esélye adott anyai kor felett exponenciálisan növekedni kezd. Újabban feltételezik, hogy ennek egyik oka a már embrionális korban párba állt homológ kromoszómákat összetartó kohezin fehérje komplexek elöregedése lehet. Ezen fehérje „gyűrűk” egyik meiotikus komponense a Rec8 gén terméke.
Munkám során egy új, mesterségesen létrehozott Rec8 mutáns egér törzs infertilitásának okát igyekeztem felderíteni. Ezen törzs homozigóta mutáns nőstényei képtelenek utódok létrehozására, azonban érett petesejtek megtalálhatóak bennük, ami alapján ez a Rec8 mutáció egy funkció felosztásos mutációnak bizonyul. Petesejt kromoszóma festéses eljárásokkal a mutáns fehérje centromérekhez közeli, illetve a kromoszóma karokon történő kohézióban való szerepét vizsgáltam. Továbbá szövettani teljes ovárium rekonstrukciókat végeztem, melyekből kiderült, hogy ezek a mutáns nőstények jóval idő előtt, már hét hónapos korban elvesztik a teljes petesejt készletüket. Ez arra utal, hogy a vizsgált egér törzs a Rec8 fehérje egyetlen doménjének mutációja által a reproduktív rendszer felgyorsított öregedésének modellje lehet.



